OpenLLM-France/wikimedia huggingface dataset:
# Vidal Galicia Jaramillo

Vidal Galicia Jaramillo és un polític espanyol del Partit Popular, alcalde d'Arévalo i procurador a les Corts de Castella i Lleó.
Va néixer el 23 de maig de 1965. Licenciat en dret, Galicia, que va entrar com a regidor a l'Ajuntament d'Arévalo el 1999, es va convertir en alcalde del municipi el 2003, a més de diputat provincial de la corporació 2003-2007. Nombre 5 a la llista del Partit Popular (PP) a la província d'Àvila per a les eleccions a les Corts de Castella i Lleó de 2007, va resultar elegit diputat la sisena legislatura del parlament regional. Va ser reelegit diputat a les eleccions autonòmiques de 2011 i 2015.

## Referències

* ↑ Garzón, José «Vidal Galicia Jaramillo, alcalde de Arévalo:“Siempre he sido una persona de consenso”». El Periódico de Castilla y León, 01-04-2016. Arxivat de l'original el 2018-10-03 [Consulta: 2 octubre 2018]. Arxivat 2018-10-03 a Wayback Machine.
* ↑ Robledo, J.L. «Vidal Galicia Jaramillo volverá a ser el candidato del PP a la Alcaldía de Arévalo». Diario de Ávila, 27-02-2011.
* ↑ «“Tenemos que sentir esta fiesta, hay que hacerla nuestra”», 22-04-2013.
* ↑ Junta Electoral Provincial de Ávila: CANDIDATURAS proclamadas a las Elecciones a Cortes de Castilla y León convocadas por Decreto 1/2007, de 2 de abril, del Presidente de la Junta de Castilla y León, 1 de maig de 2007, p. 2.
# Vidal Morales y Morales

Vidal Morales y Morales (l'Havana, 21 d'abril de 1848 - l'Havana, 1904) fou un historiador i biògraf cubà.
Va cursar els primers estudis a l'Havana, i el 1870 es va llicenciar en Dret Civil a la Universitat de la ciutat. Advocat i home de gran saber en qüestions cubanes, va col·laborar en els diaris més importants de la seva època, fent una tasca sòlida. Fundà el Boletín del Archivo Nacional. Entre 1881-1883 va arribar a ocupar el càrrec d'Advocat Fiscal Substitut de l'Audiència de l'Havana. Va brillar més que per la forma, pel bagatge de les seves obres, produint la titulada Iniciadores y primeros mártires de la revolución cubana (1901), a la qual s'hi sumen altres llibres de positiu valor crític i erudit:
* Hombres del 68;
* Rafael Morales y González (1904);
* La isla de Cuba en los diferentes períodos constitucionales;
* El barón de Humboldt en la Isla de Cuba;
* Nociones de la historia de Cuba i la biografia del Conde de Pozos Dulces i José Silverio Jorrin, i diverses obres de José Antonio Saco, que va anotar i va completar en la Història de la esclavitud de la raza africana en el Nuevo Mundo (1893).
Va ser també fundador del Col·legi d'Advocats de l'Havana, on es va exercir com a Secretari Comptador, i va pertànyer a la Junta Classificadora del gremi d'advocats. El 1897, el Govern Interventor el va designar Cap dels Arxius de Cuba.

## Bibliografia

* Enciclopèdia Espasa Apèndix VII, pàg. 730. (ISBN 84-239-4577-4)
# Võro

* Aquest article tracta sobre la llengua. Si cerqueu el grup humà, vegeu «võros».
El võro (võro kiil) és una llengua de la família de llengües finoúgriques, és considerat generalment un dialecte de l'estonià, però posseïx la seva pròpia literatura i busca trobar el reconeixement com a llengua regional a Estònia. És parlat per al voltant de 70.000 persones de l'ètnia võro, situats majoritàriament al sud d'Estònia, a les vuit parròquies històriques del Comtat de Võru (Võromaa).
# Vilanava d'Arribèra

Vilanava d'Arribèra (francès Villeneuve-de-Rivière) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Vlková

Vlková és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1278.
# Villamayor de Campos

Villamayor de Campos és un municipi de la província de Zamora a la comunitat autònoma de Castella i Lleó.
La seva superfície és de 26,48 km² i té una població d'uns 383 habitants.
El municipi està situat al nord del riu Valderaduey i a quatre kilómetres de Villalpando.
Villamayor de Campos té l'encant del típic poble castellà de la regió de Tierra de Campos: amb les seves cases rústiques i la visó de les planícies formades pels camps de conreu.

## Demografia

Evolució demogràfica :
| 1991 | 1996 | 2001 | 2004 |
| 668 | 574 | 518 | 492 |
# Refractòmetre d'Abbe

El refractòmetre d'Abbe és un refractòmetre emprat en la mesura de l'índex de refracció de líquids.
Aquest refractòmetre consta d'una semiesfera de vidre d'elevat índex de refracció; damunt del pla diametral situat horitzontalment s'hi diposita una gota del líquid del qual es vol determinar el seu índex de refracció; es fan incidir raigs de llum per sota de la semiesfera, de manera que si incideixen amb un angle superior a l'angle límit, o angle crític, es reflecteixen totalment i la seva direcció pot localitzar-se mitjançant un telescopi. Fou inventat per l'òptic alemany Ernst Abbe a finals del segle xix.

## Bibliografia

* Sella, Andrea «Abbé's refractometer». Chemistry World, 01-11-2008, pàg. 67.

## Referències

* ↑ sergio.diez. «Refractòmetre d'Abbe — Grup de Recerca en les Propietats Físiques dels Materials. GRPFM — UPC. Universitat Politècnica de Catalunya». [Consulta: 11 abril 2019].
# Llac Golovița

El llac Golovița forma part d'un complex de llacunes a la costa del Mar Negre de Romania. Està connectat amb el llac Razelm més gran al nord per un canal de 3,1 km d'amplada, fins al llac Zmeica, al sud, per tres canals estrets, i separat de l’aigua salada del mar Negre per un estret pas de sorra de no més de 46 metres d'amplada en alguns punts del seu marge est. Aquest tancament es va completar artificialment als anys setanta i ha provocat que la llacuna perdi tota salinitat, augmenti els temps de renovació fins a més d’un any i desenvolupi l'eutrofització. Forma part de la Reserva de la Biosfera del Delta del Danubi.
A causa de la seva àmplia connexió, Golovița es troba sovint sota el llac Razelm en documents oficials. El complex del llac Razelm / Golovița és el llac més gran de Romania.

## Referències

* ↑ Dinu, Irina; Umgiesser, Georg; Bajo, Marco; de Pascalis, Francesca; Stănică, Adrian (en anglès) Geo-Eco-Marina, 21, 2015. DOI: 10.5281/zenodo.45064 [Consulta: 24 febrer 2017].
* ↑ «Project | Razelm-Sinoe Black sea Lagoon in Danube Delta Biosphere Reserve» (en anglès). Arxivat de l'original el 2018-07-16. [Consulta: 8 maig 2022].
* ↑ «1: Geography, Meteorology, and Environment». A: Romanian Statistical Yearbook, 2008.
# Estació de Sirkeci

L'estació de Sirkeci és una estació central dels Ferrocarrils Estatals turcs (TCDD) a Sirkeci, barri del districte Fatih, a la part europea d'Istanbul, Turquia. Els trens internacionals, domèstics i regionals que circulen cap a l'oest marxen d'aquesta estació que s'inaugurava com l'estació terminal de l'Orient Express.
# Etosaures

Els etosaures (Aetosauria, gr. 'llangardaixos àguila') constitueixen un clade extint d'arcosaures herbívors fortament cuirassats i de mida mitjana que visqueren en el Triàsic superior. Actualment es reconeixen dues subdivisions d'etosaures, els desmatosucs (Desmatosuchinae) i els etosaurins (Aetosaurinae), que se separen segons diferències en la morfologia dels escuts ossis.

## Referències

* ↑ Parker, W.G. et al. 2008. "A new desmatosuchine aetosaur (Archosauria; Suchia) from the Upper Triassic Tecovas Formation (Dockum Group) of Texas." Journal of Vertebrate Paleontology, 28 (2): 692-701
# Vall del Caixmir

La Vall del Caixmir és una vall localitzada entre els grups de muntanyes conegudes com a Karakoram i Pir Panjal, a l'estat indi de Jammu i Caixmir. Té prop de 135 km de llarg i 32 km d'ample, format pel riu Jhelum. La vall de Caixmir és una de les tres divisions administratives de l'estat de Jammu i Caixmir, i conté els districtes d'Anantnag, Baramulla, Budgam, Bandipore, Ganderbal, Kupwara, Kulgam, Pulwama, Shopian i Srinagar.

## Referències

* ↑ Sunita Pant Bansal. Encyclopaedia of India. Smriti Books, 2005, 2005, p. 114–. ISBN 8187967714, 9788187967712 [Consulta: 22 juliol 2012].
* ↑ Kashmir. (2007). In Encyclopædia Britannica. Retrieved March 27, 2007, from Encyclopædia Britannica"
# Euclasta (arna)

Euclasta és un gènere d'arnes de la família Crambidae.

## Taxonomia

* Euclasta amseli Popescu-Gorj & Constantinescu, 1973
* Euclasta bacescui Popescu-Gorj & Constantinescu, 1977
* Euclasta defamatalis (Walker, 1859)
* Euclasta filigeralis Lederer, 1863
* Euclasta gigantalis Viette, 1957
* Euclasta insularis Viette, 1958
* Euclasta maceratalis Lederer, 1863
* Euclasta mirabilis Amsel, 1949
* Euclasta montalbani Popescu-Gorj & Constantinescu, 1977
* Euclasta pauli Popescu-Gorj & Constantinescu, 1973
* Euclasta sidamona Rougeot, 1977
* Euclasta socotrensis Popescu-Gorj & Constantinescu, 1977
* Euclasta splendidalis (Herrich-Schäffer, 1848)
* Euclasta stoetzneri (Caradja, 1927)
* Euclasta varii Popescu-Gorj & Constantinescu, 1973
* Euclasta vitralis Maes, 1997
* Euclasta warreni Distant, 1892

## Referències

* ↑ «GlobIZ search». [Consulta: 24 desembre 2018].
# Eusebi Pérez Martín

Eusebi Pérez Martín (Vilafranca del Penedès, 14 d'agost de 1920 - Caracas, 17 d'agost de 2007) va ser un mecànic i lluitador de la Segona República durant la Guerra Civil espanyola, deportat després al camp de concentració de Mauthausen-Gusen durant la Segona Guerra Mundial.

## Biografia

El 1936, essent encara molt jove, es va incorporar a la lluita al front d'Aragó i després va sol·licitar d'ingressar a l'aviació republicana, on va ser mecànic d'avions fins als moments finals de la guerra.
Exiliat a França, es va incorporar a la Resistència per a fer front a l'Alemanya nazi, essent destinat a una Companyia de Treballadors Estrangers a la rodalia de la ciutat de Conhac, treballant en la construcció d'un aeròdrom. El 20 d'agost de 1940 va ser un dels republicans deportats des d'Angulema al camp de concentració de Mauthausen-Gusen, on va ser registrat el 24 d'agost amb el número 3859. Va sortir en llibertat el 5 de maig de 1945, després que l'exèrcit estatunidenc alliberés el camp. Posteriorment va viure a París.
Va emigrar a Veneçuela als anys 1950, on es va establir amb la seva esposa Aurora Just, també membre de la Resistència. Cada any anava a l'antic camp de concentració amb motiu de l'aniversari de l'alliberament. L'any 2005 va ser esmentat en nombrosos mitjans de comunicació per haver abraçat efusivament el president d'Espanya José Luis Rodríguez Zapatero durant l'aniversari de l'alliberament de Mauthausen als terrenys de l'antic camp de concentració, on Pérez va parlar en representació dels republicans supervivents. Aquesta era la primera ocasió en què el govern espanyol estava representat al màxim nivell en aquest esdeveniment.

## Referències

* ↑ «Buscador de represaliados de la Guerra Civil española» (en castellà). [Consulta: 1r maig 2023].
* ↑ Leret, Laura S. «Eusebi Pérez Martín. En memoria de los republicanos españoles prisioneros en Mauthausen» (en castellà), 01-08-2011. [Consulta: 1r maig 2023].
* 1 2 Arnabat, Ramon. «Eusebio Pérez Martín» (en castellà). Arrels. [Consulta: 1r maig 2023].
* ↑ «Fotos: Homenaje en Mauthausen» (en castellà). El País [Madrid], 08-05-2005. ISSN: 1134-6582.

## Bibliografia

* Benito Bermejo y Sandra Checa, Libro Memorial. Españoles deportados a los campos nazis (1940-1945), Madrid, Ministerio de Cultura, 2006, ISBN 84-8181-290-0
* Arnabat, Ramon; Toran, Rosa. Eusebi Pérez Martín: recordar per viure, viure per recordar, 2008. ISBN 978-84-935534-3-2.
# Villamartín

Villamartín és una localitat de la província de Cadis, Andalusia, Espanya. Limita amb Utrera i El Coronil, al nord, i amb Espera, Bornos, Arcos de la Frontera, Prado del Rey, Algodonales i Puerto Serrano d'oest a est.
# Volverás

Volverás és una pel·lícula espanyola de 2002, dirigida per Antonio Chavarrías i protagonitzada per Tristán Ulloa, Unax Ugalde, Elizabeth Cervantes i la debutant Joana Rañé. Basada en la novel·la Un enano español se suicida en Las Vegas, de Francisco Casavella, es va filmar cronològicament en Barcelona i càmera en mà per a no coartar el treball dels actors. La banda sonora va ser composta per Javier Navarrete.

## Argument

Fa més de sis anys que Ignacio (Unax Ugalde) no veu Carlos (Tristán Ulloa), el seu germà, però una nit es troben casualment. Carlos té seriosos problemes, és jugador, deu molts diners i la seva xicota Marta (Elizabeth Cervantes) l'ha fet fora de casa. Encara que a Carlos sembla que res no l'importa, Ignacio s'ofereix a ajudar-lo. No obstant això només falten cinc dies perquè marxi a Los Angeles (Estats Units) a acabar la seva carrera d'arquitectura, temps al llarg del qual Ignacio anirà endinsant-se en el món sense límits i ple de riscos i desafiaments de Carlos.

## Repartiment

* Tristán Ulloa... Carlos
* Unax Ugalde... Ignacio
* Elizabeth Cervantes ... Marta
* Joana Rañé... Claudia
* Margarida Minguillón... Mare
* Hermann Bonnín... Pare

## Premis

Va estar nominada als premis Goya de 2002, en la categoria de «Millor guió adaptat». Va guanyar quatre premis al Festival Internacional de Cinema de Mar del Plata (millor director, millor pel·lícula, premi Signis i menció especial). Va obtenir un Premi Ariel al millor guió adaptat i a la millor fotografia.

## Referències

* ↑ «Volverás», un descenso a los infiernos de Antonio Chavarrías, ABC, 2 d'octubre de 2002
* ↑ El cineasta Antonio Chavarrías torna amb "Volverás" després de 7 anys lluny de les càmeres, ccma.cat, 30 de setembre de 2002
* ↑ Volverás, a Fotogramas
* ↑ Volverás al web dels Premis Goya
* ↑ El filme ´Volverás´ gana 2 premios en el Festival de Mar del Plata, Diario de Córdoba, 16 de març de 2003
* ↑ Barcelona cinema… VOLVERÁS a llegeixbarcelona.net
# Xanca cellablanca

La xanca cellablanca (Hylopezus ochroleucus) és una espècie d'ocell de la família dels gral·làrids (Grallariidae).

## Hàbitat i distribució

Viu a la selva pluvial del nord-est del Brasil des de Ceará cap a l'est fins Bahia.

## Referències

* ↑ «Xanca cellablanca». Cercaterm. TERMCAT, Centre de Terminologia. Rev. 10/06/2021(català)
# Xanca campanera

La xanca campanera (Myrmothera campanisona) és una espècie d'ocell de la família dels gral·làrids (Grallariidae).

## Hàbitat i distribució

Habita les espesures de bambú, el terra del bosc i sotabosc dels turons i muntanyes, des de l'est de Colòmbia, Veneçuela i Guyana, cap al sud, a través de l'est de l'Equador i nord i centre del Perú fins al centre de Bolívia. Est de Brasil, est de Paraguai i nord-est de l'Argentina.

## Referències

* ↑ «Xanca campanera». Cercaterm. TERMCAT, Centre de Terminologia. Rev. 10/06/2021(català)
# Xanca de Blake

La xanca de Blake (Grallaria blakei) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial dels Andes del centre del Perú.

## Referències

* ↑ «Xanca de Blake». Cercaterm. TERMCAT, Centre de Terminologia. Rev. 10/06/2021(català)
# Véronique Mang

Véronique Mang (França, 15 de desembre de 1984) és una atleta francesa, especialitzada en la prova de 4x100 m en la qual va arribar a ser subcampiona olímpica el 2004.

## Carrera esportiva

Als Jocs d'Atenes de 2004 va guanyar la medalla de bronze en els relleus 4x100 metres, amb un temps de 42,54 segons, arribant a la meta després de Jamaica i Rússia, sent les seves companyes d'equip: Muriel Hurtis, Sylviane Félix i Christine Arron.
Cinc anys després, al Campionat Europeu d'Atletisme de 2010 va guanyar la medalla de plata en la mateixa prova, amb un temps de 42,45 segons, arribant a meta després d'Ucraïna i per davant de Polònia (bronze). A més va guanyar la medalla de plata en els 100 metres, amb un temps d'11,11 segons, arribant a meta després de l'alemanya Verena Sailer (or amb 11,10 s) i per davant del seu compatriota la també francesa Myriam Soumaré (bronze).

## Referències

* ↑ «Veronique Mang». International Olympic Committee (IOC). [Consulta: 1r desembre 2017].
* ↑ «Veronique Mang». IAAF. [Consulta: 1r gener 2018].

## Enllaços externs

* IAAF, perfil de Véronique Mang
# William Diller Matthew

    Aquest autor és citat en taxonomia animal amb el nom «Matthew».
William Diller Matthew (1871-1930) fou un zoòleg i paleontòleg estatunidenc que estudià principalment els fòssils de mamífers. Fou conservador de l'American Museum of Natural History des de mitjans de la dècada del 1890 fins al 1927.
# Yan Yan

    En aquest nom xinès, el cognom és Yan.
Yan Yan (153 - 220) va ser un general militar de Shu Han durant el període de la tardana Dinastia Han Oriental i els Tres Regnes de la història xinesa. Yan va començar la seva carrera com un general servint sota el senyor de la guerra Liu Zhang de la Província Yi.

## Referències

* ↑ de Crespigny, Rafe. A biographical dictionary of Later Han to the Three Kingdoms (23–220 AD). Brill, 2007, p. 941. ISBN 978-90-04-15605-0.
# Yan Yu (germà de Yan Baihu)

* Per altres persones anomenades igual, vegeu Yan Yu.
Yan Yu :
| Xinès tradicional: | Xinès tradicional: | 嚴輿 |
| Xinès simplificat: | Xinès simplificat: | 严舆 |
    En aquest nom xinès, el cognom és Yan.
Yan Yu (mort l'any 196 EC) va ser el germà menor de Yan Baihu, un senyor de la guerra durant el període de la tardana Dinastia Han Oriental de la història xinesa. Yan Yu va ser fer d'enviat de pau quan Yan Baihu va ser atacat per Sun Ce. Durant les negociacions ell va proposar la divisió de Jiangdong però va ser assassinat per un Sun Ce enfuriat. Yu va ser ben conegut i respectat com un ferotge guerrer.

## Lluitant contra Sun Ce

Després que Sun Ce va derrotar a Liu Yao, Inspector de la Província de Yang, aquest va dirigir un exèrcit en contra de la Comandància de Wu.
Yan Yu va ser manat al Pont Auró per dividir en dos l'avanç de Sun Ce. La posició de Yan Yu no va ser mantinguda durant molt temps, ell es retiraria a Wu després d'una breu lluita. Les forces de Sun Ce van envoltar la ciutat i començaren un setge. En el tercer dia, Yan Baihu va decidir de demanar la pau i en va manar-hi a Yan Yu com a ambaixador. Yan Yu fou executat quan en va proposar dividir Jiangdong entre els dos senyors de la guerra. Sun Ce envià de tornada el cap de Yan Yu a Yan Baihu.

## Vegeu també

* Llista de persones dels Tres Regnes
# Yan Yu

«Yan Yu» té aquests significats:
* Yan Yu (germà de Yan Baihu) (嚴輿), germà menor del senyor de la guerra de la Dinastia Han Yan Baihu
* Yan Yu (Shu Han) (閻宇), general militar de Shu Han del període dels Tres Regnes
# Zakuski

El terme zakuski o zakuskis és un terme rus que designa els entremesos.

## Ús del terme zakouski a la cuina russa

Els zakouski o zakuskis (del rus закуски [zɐˈkuskʲɪ], plural de закуска) són els entremesos típics de la cuina russa. A vegades es presenten tots a l'hora com si fos un "buffet lliure". La seva funció pot ser d'aperitiu o d'entrant segons el moment i l'abundor. Se sol intercalar cada ració amb un glop de vodka o altra beguda alcohòlica. La paraula significa literalment una cosa per mossegar després. Probablement es va originar i va ser influenciada per la fusió de les cultures eslaves, nòrdiques-viquíngues i orientals a les regions primerenques precursores de Rússia com la República de Novgorod. La tradició del zakuski està enllaçada amb el brännvinsbord finès i noruec, que també és l'ancestre del modern smörgåsbord, i amb el meze de l'imperi Otomà i d'altres cultures del Mitjà Orient.
Són d'una gran varietat Es componen sobretot d'embotits, de peixos (arengs marinats o fumats), de caviar (ous de peixos : salmó, esturió) combinat com ara amb albergínia, de cogombres feblement salats (malossol), d'amanides diverses…
Són servits en aperitius i tenen una plaça important a la cuina russa o la cuina armènia i asquenazita, particularment durant les recepcions. Se serveixen habitualment a una altra cambra que aquella de l'àpat.

## Altres significats

En el periodisme, a França aquest terme és utilitzat per a indicar articles molt breus proposats a les primeres pàgines d'una revista, amb l'objectiu de «atrapar» el lector
A Bèlgica, el mot «zakouski» és igualment utilitzat per a designar una botifarra petita envoltada de pasta fullada així com les pastes i mises en bouche de manera més general.

## Vegeu també

* Zacuscă
* Gastronomia de Rússia
* Llobí
* Mise en bouche

## Referències

* ↑ «Zakuski». A: Culture and Customs of Russia. Greenwood Publishing Group, 2000. ISBN 9780313311017.
* 1 2 Alan Davidson. «Zakuski». A: The Oxford Companion to Food. Oxford: Oxford University Press, 2014, p. 889–890. ISBN 9780191040726.
* ↑ Encyclopaedia of Contemporary Russian
* ↑ Закуска Arxivat 2016-03-04 a Wayback Machine.. С.И. Ожегов, Н.Ю. Шведова. Толковый словарь русского языка. Азъ, 1992 (in Russian)
* ↑ Sharon, Hudgins. T-bone whacks and caviar snacks : cooking with two Texans in Siberia and the Russian Far East, 2018-05-15, p. 18. ISBN 9781574417227. OCLC 1035845794.
* ↑ «Food». [Consulta: 7 novembre 2018].
* ↑ Oliviu., Felecan. Onomastics in Contemporary Public Space.. Newcastle upon Tyne: Cambridge Scholars Publishing, 2013, p. 340. ISBN 9781443852173. OCLC 861081474.
* ↑ A., Wright, Clifford. Little foods of the Mediterranean : 500 fabulous recipes for antipasti, tapas, hors d'oeuvre, meze, and more. Boston, MA: Harvard Common Press, 2003. ISBN 1558322272. OCLC 52514404.
# Yorktown (Virgínia)

Yorktown és una concentració de població designada pel cens dels Estats Units a l'estat de Virgínia. Segons el cens del 2007 tenia 220 habitants.
L'any 1931 s'hi va celebrar l'exposició universal Yorktown Sesquicentennial.

## Demografia

Segons el cens del 2000, Yorktown tenia 203 habitants, 117 habitatges, i 45 famílies. La densitat de població era de 122,5 habitants per km².
Dels 117 habitatges en un 8,5% hi vivien nens de menys de 18 anys, en un 32,5% hi vivien parelles casades, en un 6,8% dones solteres, i en un 60,7% no eren unitats familiars. En el 53,8% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,74 i el nombre mitjà de persones que vivien en cada família era de 2,63.
Per edats la població es repartia de la següent manera: un 9,4% tenia menys de 18 anys, un 6,4% entre 18 i 24, un 28,6% entre 25 i 44, un 32,5% de 45 a 60 i un 23,2% 65 anys o més.
L'edat mediana era de 48 anys. Per cada 100 dones de 18 o més anys hi havia 85,9 homes.
La renda mediana per habitatge era de 30.804$ i la renda mediana per família de 74.000$. Els homes tenien una renda mediana de 26.964$ mentre que les dones 16.923$. La renda per capita de la població era de 24.748$. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ Official program of the Yorktown sesquicentennial, Yorktown, Virginia, 1931 (anglès)
* 1 2 3 «Fact Sheet- Yorktown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Yorktown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# X (disc)

X és el quart àlbum del grup català Inadaptats. El disc va ser llençat el 1999. El treball conté 12 cançons. A diferència dels treballs anteriors aquest disc té més rap, ska, dub, ragga i música electrònica. És considerat un dels treballs més complets del grup vilafranquí. Segons la revista Enderrock, forma part dels 100 millors discos del rock i la cançó en català.

## Referències

* ↑ «X / Inadaptats». Viasona. [Consulta: 21 juny 2015].
* ↑ «Els 100 millors discos del Rock i la cançó en català». Enderrock, n. 100, 01-02-2004, pàg. 40 [Consulta: 21 juny 2015].
* ↑ «Inadaptats/des». botiboti.org. [Consulta: 21 juny 2015].
Viccionari